Yıldız Ecevit

thumb|350px|Professor Yıldız Ecevit, 2015.
**Yıldız Ecevit** — türk sosioloq, akademik və feminist aktivisti.

O, Türkiyə feminist hərəkatının ilk nəsil feminist fəallarından biridir. O, qadın əməyi, feminist sosiologiya, feminist nəzəriyyə, feminist metodologiya, feminist epistemologiya, qadın təşkilatı, gender və qadın araşdırmaları sahələrindəki işləri ilə tanınır.
## Həyatı
O, Hacəttəpə Universitetində bakalavr və magistr təhsilinə yiyələndikdən sonra, Böyük Britaniyanın Kenterberi şəhərindəki Kent Universitetində doktoranturasını başa vurub. Onun burada "Sosiologiya və Sosial Antropologiya" kafedrasında müdafiə etdiyi qadınların ödənişli əməyi mövzusunda doktorluq dissertasiyası, onu Türkiyədə feminist perspektivdən istifadə edən ilk tədqiqatçılardan birinə çevirdi.

O, öncə Hacəttəpə Universitetində, 1988-ci ildən isə Orta Şərq Texniki Universitetinin Sosiologiya fakültəsində müəllim vəzifəsində çalışıb. Bu iki universitetdə, Sənaye sosiologiya ,  bakalavr və magistr səviyyələrindəİş və Təşkilat, Cəmiyyət və İqtisadiyyatda qadınlar, Müasir Feminist nəzəriyyə, Türkiyədə Sosial Siyasət və Rifah Problemləri kimi sahələrdə mühazirələr oxuyub. 1996-cı ildə Orta Şərq Texniki Universitetində qurulan Gender və Qadın Araşdırmaları Məzun Proqramının qurucularından biri olub.

2017-ci ildə təqaüdə çıxmış Ecevit eyni universitetdə yarımştat müəllim kimi dərs deyir.

## Tədqiqatları
Yıldız Ecevitin fəaliyyətinə sosiologiyanın fundamental sahələri, gender və qadın araşdırmalarının fənlərarası təbiəti, sosial siyasət sahəsinin siyasəti və vətəndaş cəmiyyətinin fəallığı təsir göstərmişdir. Qadın problemləri ilə bağlı bir çox ölkədaxili və beynəlxalq simpoziumlarda iştirak etmiş, məruzələri ilə ictimaiyyət qarşısında çıxışlar etmişdir. O, Türkiyə universitetlərində yaradılmış qadın araşdırma mərkəzlərinin məsləhət şuralarında, gender və qadınla bağlı akademik jurnalların redaksiya şuralarında çalışmışdır.

Ecevitin akademik əsərləri arasında qadın əməyinə dair kitab və məqalələr üstünlük təşkil edir. O, həmçinin bir çox magistr və doktorantları bu sahədə tezislərini hazırlamağa kömək edib. Qadın əməyi ilə bağlı araşdırmaların və nəşrlərin yayılmasında aparıcı rol oynamışdır. O, 2007-ci ildə qurulan, KEFA (Qadın Əməyi Üzrə Çalışan Feminist Tədqiqatçılar) platformasının təsisçilərindən biri olub.

O, 1990-cı illərin əvvəllərindən qadınlar və sahibkarlıq münasibətləri ilə də maraqlanır. Onu maraqlandıran başqa sahə sahə isə 2015-ci ildə bank kreditlərindən istifadə edərək öz biznesini quran və inkişaf etdirən qadın sahibkarlarla iş və ailə həyatının uzlaşdırılması və bu çərçivədəki qayğı işləridir.

## Fəaliyyəti
Ecevit akademik fəaliyyəti boyu sənaye sosiologiyası;  gender sosiologiyası,  şəhər və kənd qadın əməyinin feminist nəzəriyyəsi və metodologiyası; qadınlar, inkişaf və yoxsulluq; qloballaşmanın və yeni texnologiyaların qadın əməyinə, qadın sahibkarlığına təsiri; qadınlara qarşı zorakılıq; qadın hərəkatı və qadın təşkilatları; qadınların məşğulluğu və işsizliyi; sosial siyasət və qayğı işi; Vətəndaş cəmiyyəti kimi bir çox sahədə elmi araşdırmalar aparmış, yerli və beynəlxalq bir çox nəşrlərin müəllifidir. Qadın problemləri ilə bağlı bir çox ölkədaxili və beynəlxalq simpoziumlarda iştirak etmiş, məruzələri ilə çıxış etmişdir. O, Türkiyə universitetləinrdə yaradılmış qadın araşdırma mərkəzlərinin məsləhət şuralarında, gender və qadınlarla bağlı akademik jurnalların redaksiya şuralarında çalışmışdır.
## Aktivist
Ecevit qadın hərəkatının ilk nəsil feminist fəallarından biridir. O, feminist perspektivlə könüllü qadın təşkilatlarını gücləndirmək və onların vətəndaş cəmiyyəti daxilində daha effektiv olmalarını təmin etmək üçün çaba göstərmişdir. Dövlət və özəl qurumlara, Vəkillər Kollegiyaları və Sənaye Palataları kimi təşkilatlara, qeyri-hökumət təşkilatlarına, yerli hökumətlərə və beynəlxalq təşkilatlara gender bərabərliyi mövzusunda maarifləndirici təlimlər keçirir və bu mövzuda təlim materialları hazırlayır.
### Uçan süpürgə
O, 1996-cı ildə Ankarada qurulan Uçan Süpürgənin yaradıcılarından və könüllü dəstəkçilərindən biri olub. Uçan Süpürgə ilə qadın təşkilatlarını bir araya gətirərək ilk regional görüşlər keçirib, araşdırmaları ilə bu təşkilatları üzə çıxaracaq məlumat bazasının əsasını qoyub. Yıldız Ecevit Uçan Süpürgə təşkilatında Türkiyədə erkən və məcburi evliliklərlə bağlı araşdırmalar aparıb. "Qadınların insan hüquqları" mövzusu üzərində çalışıb.

### KA-DER
Ecevit, qərar vermə mexanizmlərində bərabər təmsilçiliyi təmin etmək və qadınları siyasətə təşviq etmək üçün 1997-ci ildə yaradılmış Qadın Namizədlərə Dəstək Dərnəyinin (*KA-DER*) qurucularından biri olub.

### KEFA
O, qadın əməyi üzrə ixtisaslaşmış tədqiqatçılardan ibarət vətəndaş cəmiyyəti təşəbbüsü olan *KEFA*-nın formalaşmasında da iştirak etmişdir.

### Universitetlərdə gender bərabərliyi
2015-ci ildə o, Ali Təhsil Şurasının gender bərabərliyi ilə bağlı sənədinin hazırlanmasına və universitetlərdə bu sənəd əsasında cinsi qısnama və təcavüz bölmələrinin yaradılmasının başlanmasına töhfə verib.

## Mükafatları
2007-2009 və 2011-ci illərdə Orta Şərq Texniki Universiteti Fən və Ədəbiyyat fakültəsinin Akademik Performans mükafatlarına layiq görülmüşdür. 2008-ci ildə prof. Mustafa Parlar Təhsil və Araşdırma Vəqfi ODTÜ İlin Tərbiyəçisi mükafatını almışdır. Vətəndaş cəmiyyətində qadın təşkilatına verdiyi töhfələrə görə 2017-ci ildə Türkiyə Universiteti Qadınlar Dərnəyi tərəfindən Öncül Alim mükafatına layiq görülüb.
## İstinadlar